# Brömsebron rauha

### Wikipedia

Brömsebron rauha solmittiin 13. elokuuta 1645. Se lopetti vuonna 1643 alkaneen sodan Ruotsin ja Tanska-Norjan välillä. Rauhanneuvottelut aloitettiin Ranskan aloitteesta kun se tammikuussa 1644 lähetti diplomaatti Gaspard Coignet de la Thuillerien hoitamaan asiaa. 25. joulukuuta samana vuonna hän onnistui saamaan Ruotsin ja Tanska-Norjan allekirjoittamaan sopimuksen rauhanneuvottelujen aloittamisesta Brömsebrossa helmikuussa 1645.

Neuvotteluissa Ruotsia edusti Axel Oxenstierna ja Tanskaa Corfitz Ulfeldt.

Ensimmäinen neuvottelu pidettiin 8. helmikuuta 1645 rajakivellä pienellä saarella Brömsebrossa. Siitä eteenpäin rauhanneuvottelut etenivät niin, että de la Thuillerie matkusti ruotsalaisten ja ranskalaisten tukikohtien välillä. 13. syyskuuta osapuolet tapasivat uudelleen rajakivellä vaihtaakseen kuninkaiden hyväksymät ja allekirjoittamat rauhansopimukset.

Ruotsin sotamenestys tuki tiukkoja rauhanehtoja. Rauhanehtoihin sisältyi, että Tanska-Norja luovutti Jämtlandin, Härjedalenin, Gotlannin ja Saarenmaan Ruotsille. Ruotsi sai myös Hallandin 30 vuodeksi ja tullivapauden Juutinraumassa.

| Tämä historiaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/r/%C3%B6/Br%C3%B6msebron_rauha.html

Luokat: Historiatyngät | Rauhansopimukset | Ruotsin historia

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- Eesti
- English
- Français
- Magyar
- 日本語
- Norsk (nynorsk)
- Svenska